Plani amerikan i mbrojtes nga raketat vazhdon pa mbështetjen çeke
Sistemi amerikan për Evropën synon mbrojten nga sulme me raketa nga vende të papërgjegjshme
Republika Çeke ka vendosur që të mos marrë pjesë në sistemin amerikan për mbrojtjen nga raketar ballistike për Evropën. Plani amerikan për sistemin e mbrojtjes nga raketat ballistike në Evropë ka kaluar përmes shumë ndryshimeve gjatë viteve të fundit. Propozimi fillestar i administratës së Presidentit Bush kërkonte dislokimin e 10 interceptorëve për raketa në Poloni dhe një objekt radarësh në Republikën Çeke. Ky projekt trajtonte këcënimin iranian me raketa ballistike me rreze të gjata veprimi. Por administrata e Presidentit Obama ndoqi një tjetër pikpamje. Zyrtarët amerikan thanë se kërcënimi vjen nga armët iraniane me rreze të shkurtër dhe të mesme veprimi. Kështu, në shtator të vitit 2009, Presidenti Barak Obama anuloi planin e pararendësit të tij, për një plan më të adaptueshëm. Propozimi i ri përfshin vendosjen e interceptorëve SM-3 në Poloni deri në vitin 2015 dhe në Rumani deri në vitin 2018. Këto propozime ende janë në zhvillim e sipër. Analistët thonë se raketat SM-3 aktualisht gjenden në bordin e anijeve të marinës amerikane, duke i dhënë planit të Presidentit Obama fleksibilitetin që i mungonte propozimit të Presidentit Bush. Ekspertët thonë se zyrtarët në Republikën Çeke muajin e kaluar reaguan negativisht ndaj planit të presidentit Obama meqenëse kishin shpresa për objektin e radarëve të parashikuar në planin e Presidentit Bush. Daril Kimball është shef i Shoqatës për Kontrollin e Armëve, një firmë private kërkimesh. Marko Papiç, analist me STRATFOR, një firmë private për çështjet e zbulimit, flet për të atë që çekët e quajnë çmim ngushëllimi. Në thelb, thotë zoti Papiç, Shtetet e Bashkuara i hodhën një kockë zyrtarëve çek. Rusia vazhdimisht është shprehur kundër planeve amerikane për sistemin evropian të mbrojtjes nga raketat ndërkontinentale. Moska nuk beson se synimi është mbrotja nga sulmet me raketa nga vende si Irani. Zyrtarët rus e shohin sistemin se ka në shënjestër Moskën, një akuzë kjo e hedhur poshtë nga Shtetet e Bashkuara. Në anën tjetër, shumë vende të Paktit të Varshavës ende e shohin Moskën si kërcënim. Por jo Republika Çeke thotë zoti Papiç. Shumë ekspertë, përfshi Daryl Kimball me Shoqatën për Kontrollin e Armëve, thonë se vendimi çek ishte i papërgjegjshëm. Ata thonë se vendosja e pjesëve të sistemit të mbrojtjes nga raketat nuk është çështje prestigji, por nevoje për të siguruar që vendet janë të mbrojtura në mënyrë adekuate kundër sulmeve të mundëshme me raketa nga vende të papërgjegjshme.